**ПРОЕКТ НА ДОГОВОР**

**1.** **СТОЛИЧНА ОБЩИНА – РАЙОН „ПОДУЯНЕ“**, с адрес: гр. София, ул. „Плакалница“ № 51, БУЛСТАТ 0006963270530, представлявано от Ева Митова - Кмет на района и Юлия Петрова-Чинкарова - Главен счетоводител, наричан за краткост в този Договор, **ВЪЗЛОЖИТЕЛ**, от една страна и от друга страна,

**2.** ………………………………**,** ЕИК**…………………………,** представлявано от ……………………..............................................…..**,** със седалище и адрес на управление …............................................…………, наричан за краткост **ИЗПЪЛНИТЕЛ,**

в изпълнение на Решение за класиране № РД- ………../ ……………2020 г., по процедура открита с Решение № .....................,Уникален номер в регистъра на АОП .......... на основание чл. 112 и при условията на чл. 18, ал. 1, т. 1 от Закона за обществените поръчки, се сключи настоящият договор за следното:

**І. ПРЕДМЕТ НА ДОГОВОРА**

**Чл.1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извърши „Изпълнение на строително – ремонтни работи за текущо поддържане на улици, тротоари, подлези, пасарелки и други пътни съоръжения, разположени на територията на СО - район „Подуяне“, съгласно офертата на **ИЗПЪЛНИТЕЛЯ** и Техническата спецификация на **ВЪЗЛОЖИТЕЛЯ,** които са неразделна част от настоящия договор.

**Чл.2.** Дейностите по чл. 1 се възлагат от **ВЪЗЛОЖИТЕЛЯ** с възлагателни писма, в които ще се определят дейностите, сроковете за изпълнение и сроковете за представяне на План за безопасност и здраве за обекта за периода на изпълнение на СМР, План за управление на отпадъците за обекта за периода на изпълнение на СМР /при необходимост/ и Временна организация на движение в необходимия обхват за обекта за периода на изпълнение на СМР, одобрена от дирекция „Управление и анализ на трафика“ – Столична община и СДВР КАТ- София /при необходимост/.

**II. ЦЕНИ И НАЧИНИ НА ПЛАЩАНЕ**

**Чл.3. (1)**  Общата стойност на договора е до 833 333,33 (осемстотин тридесет и три хиляди триста тридесет и три лв. и 33 ст.) лв. без ДДС или до 1 000 000,00 (един милион) лв. с вкл. ДДС. Договорът се сключва при условията на чл. 114 от ЗОП – без осигурено финансиране. Възлагането на дейностите, предмет на договора ще започне след осигуряване на финансиране, за което **ВЪЗЛОЖИТЕЛЯТ** ще уведоми **ИЗПЪЛНИТЕЛЯ**.

**(2)** Стойността на възложените видове работи се определя съгласно единичните цени, посочени в ценовата оферта на **ИЗПЪЛНИТЕЛЯ** (приложение към настоящия договор) и не могат да се променят за срока на договора, освен в случаите, изрично уговорени в този договор и в съответствие с разпоредбите на ЗОП.

**(3)** За непредвидени видове СМР, цените ще се образуват по посочените в ценовата оферта на **ИЗПЪЛНИТЕЛЯ** елементи на ценообразуването и след предварително писмено одобрение от страна на **ВЪЗЛОЖИТЕЛЯ**. Неодобрени и невъзложени дейности няма да се заплащат от **ВЪЗЛОЖИТЕЛЯ**. Елементите на ценообразуване, съгласно офертата на **ИЗПЪЛНИТЕЛЯ** са, както следва :

- часова ставка ................лв./ч.час

- допълнителни разходи върху труда ........................ %

- допълнителни разходи върху механизацията ........................ %

- доставно-складови разходи ........................ %

- печалба ........................ %,

като разходните норми за труд и механизация се залагат в единичните фирмени цени, съгласно УСН и ТНС. Ако някои видове работи липсват в тези норми се прилага “Билдинг мениджър” или Местни норми. Цените на материалите ще се доказват с фактури и не трябва да надвишават цените на производители или официални дистрибутори.

**(4)** Приемането, отчитането и разплащането на извършените дейности става след изпълнение на отделните възлагания и след представяне на фактура от **ИЗПЪЛНИТЕЛЯ**, придружена с подписан двустранен приемо-предавателен протокол за установяване завършването и за заплащане на натуралните видове СМР (акт обр.19), сметка 22 и осигурено финансиране от Столична община.

**(5)** Плащането на извършените работи се извършва в 30 (тридесет) дневен срок след представяне на документите по предходната алинея, по банков път по следната банкова сметка на **ИЗПЪЛНИТЕЛЯ**:

Обслужваща банка: ……………………………

Банкова сметка: ……………………………….

Банков код: ……………………………………..

Титуляр на сметката: ……………………………..

В случай на промяна в банковата сметка **ИЗПЪЛНИТЕЛЯТ** е длъжен в тридневен срок да уведоми **ВЪЗЛОЖИТЕЛЯ**. Ако в определения срок не е получено уведомление за промяната, то плащането се счита за надлежно извършено.

**(6)** Когато **ИЗПЪЛНИТЕЛЯТ** е сключил договор/договори за подизпълнение, частта от поръчката, която се изпълнява от **ПОДИЗПЪЛНИТЕЛ,** може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част на **ПОДИЗПЪЛНИТЕЛЯ.** Разплащанията в този случай се осъществяват въз основа на искане, отправено от **ПОДИЗПЪЛНИТЕЛЯ** до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ**в 15-дневен срок от получаването му. Към искането **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими. **ВЪЗЛОЖИТЕЛЯТ** има право да откаже плащане, когато искането за плащане е оспорено, до момента на отстраняване на причината за отказа.\*

**III. СРОКОВЕ**

**Чл.4. (1)** Настоящият договор влиза в сила от датата на регистрационния индекс в деловодната система на **ВЪЗЛОЖИТЕЛЯ,** но изпълнението на дейностите започва след осигуряване на финансиране, за което **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ.**

**(2)** Срокът за изпълнение на дейностите, предмет на договора едо изчерпване на предвидения в чл. 3, ал. 1 финансов ресурс, но за не повече от 12 /дванадесет/ месеца, което обстоятелство настъпи първо.

**(3)** Сроковете за извършване на дейностите за всеки отделен обект се определят във възлагателното писмо, с което **ВЪЗЛОЖИТЕЛЯТ** възлага изпълнението му.

**IV. ПРАВА И ЗАДЪЛЖЕНИЯ НА СТРАНИТЕ**

**Чл.5. (1) ВЪЗЛОЖИТЕЛЯТ** има право:

**1.** Да получи качествено и срочно изпълнение на дейностите, предмет на договора, съгласно изискванията на документацията и приложимото законодателство.

**2.** Да участва със свой представител при приемане на извършените работи.

**3.** Да уведомява **ИЗПЪЛНИТЕЛЯ** писмено в 5 (пет) дневен срок след установяване на появили се в гаранционния срок дефекти.

**4.** Да проверява изпълнението на този договор по всяко време, относно качеството на видовете работи, вложените материали и спазване правилата за безопасна работа по начин, незатрудняващ работата на **ИЗПЪЛНИТЕЛЯ.**

**5.** При констатиране на некачествено извършени работи, влагане на некачествени или нестандартни материали и съоръжения, **ВЪЗЛОЖИТЕЛЯТ** има право да спира извършването на СМР или да откаже приемането му до отстраняване на нарушението в срок определен от **ВЪЗЛОЖИТЕЛЯ**. Отстраняването на нарушенията е за сметка на **ИЗПЪЛНИТЕЛЯ.**

**(2) ВЪЗЛОЖИТЕЛЯТ** е длъжен:

**1.** Да плати на **ИЗПЪЛНИТЕЛЯ** възложените,извършени и приети съгласно договора, дейности, съобразно цените посочени в офертата му.

**2.** При необходимост да оказва съдействие на **ИЗПЪЛНИТЕЛЯ** за изпълнение на дейностите, предмет на договора.

**(3)** **ВЪЗЛОЖИТЕЛЯТ** не носи отговорност за действия или бездействия на **ИЗПЪЛНИТЕЛЯ**, в резултат на които възникнат:

1. Смърт или злополука, на което и да било физическо лице по време на изпълнение на договора;

2. Загуба или нанесена вреда на каквото и да било имущество, вследствие изпълнение предмета на договора през времетраене на строителството.

**Чл.6. (1) ИЗПЪЛНИТЕЛЯТ** има право:

**1.** Да получи възнаграждение за извършените дейности в сроковете и съобразно реда предвиден в договора.

**2.** При необходимост да получи съдействие от **ВЪЗЛОЖИТЕЛЯ** за изпълнение на дейностите, предмет на договора.

**(2) ИЗПЪЛНИТЕЛЯТ** е длъжен:

**1.** Да изпълнява възложените дейности качествено и в договорения срок, като организира и координира цялостния процес на строителството в съответствие с поетите ангажименти, съгласно офертата за участие в процедурата и изискванията на **ВЪЗЛОЖИТЕЛЯ**, иприложимата нормативна уредба в Република България.

**2.** Да влага при изпълнението качествени материали, конструкции и съоръжения, отговарящи на нормативните изисквания.

**3.** Да предоставя на **ВЪЗЛОЖИТЕЛЯ** възможност да извършва контрол по време на изпълнението на работите.

**4.** Да извършва за своя сметка всички работи по отстраняването на некачествено изпълнение на извършените дейности, допуснати грешки, недостатъци и др., констатирани от **ВЪЗЛОЖИТЕЛЯ,** на съответния обект.

**5.** Да съставя, оформя и представя необходимите документи за разплащане, отчитащи извършените СМР (количествени сметки, акт за извършени СМР, протоколи, фактури и др.).

**6.** При необходимост от извършване на непредвидени видове СМР писмено да информира **ВЪЗЛОЖИТЕЛЯ** за видовете дейности и тяхната стойност, съобразно предложените в офертата анализни цени. Извършването на непредвидените видове СМР става след писменото одобрение на **ВЪЗЛОЖИТЕЛЯ**.

**7.** Да не допуска повреди или разрушения на инженерната инфраструктура в и извън границите на обектите, при осъществяване на действия по изпълнение на договора.

**8.** Да не допуска замърсяване на улици и околната среда, да осигурява опазване на дърветата, тротоарите и площадките. Да оросява строителните площадки и пътните настилки в границите на обектите, както и да използва други методи за намаляване на неорганизираните прахови емисии. Санкциите при констатирани нарушения са за сметка на **ИЗПЪЛНИТЕЛЯ.**

**V. ГАРАНЦИОНЕН СРОК И ОТГОВОРНОСТИ**

**Чл.7. (1)** Гаранционният срок на извършените СМР е .................................... /............../ години, считано от датата на подписване на приемо-предавателен протокол.

**(2)** При поява на дефекти в срока по предходната алинея, **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** в 5 (пет) дневен срок след установяването им.

**(3) ИЗПЪЛНИТЕЛЯТ** се задължава да отстрани за своя сметка появили се дефекти в гаранционния срок. Срокът за отстраняването им се договаря допълнително между страните по договора. Поправките се приемат с констативен протокол, съставен от длъжностни лица на **ВЪЗЛОЖИТЕЛЯ.**

**Чл.8.** Всички щети, понесени от **ВЪЗЛОЖИТЕЛЯ** в резултат на грешки, недостатъци и пропуски, настъпили в резултат на некачествено изпълнение, са за сметка на **ИЗПЪЛНИТЕЛЯ**.

**Чл.9.** При неотстраняване на появилите се дефекти в гаранционния срок от **ИЗПЪЛНИТЕЛЯ,** направените разходи от **ВЪЗЛОЖИТЕЛЯ** за отстраняването им са дължими от **ИЗПЪЛНИТЕЛЯ** в троен размер, ведно с размера на претърпените щети. В този случай **ВЪЗЛОЖИТЕЛЯТ** има право да удовлетвори своето вземане от гаранцията за гаранционно поддържане.

**VІ. ГАРАНЦИЯ ЗА ИЗПЪЛНЕНИЕ**

**Чл.10. (1)** **ИЗПЪЛНИТЕЛЯТ** гарантира изпълнението на произтичащите от настоящия договор свои задължения с гаранция за изпълнение в размер на ………………….. лв. (…………) без ДДС, представляваща 5 % от стойността на договора по чл. 3, ал. 1 без ДДС, както следва:

1. 3 % от стойността на договора без ДДС обезпечава изпълнението на дейностите по чл.1 от договора.
2. 2 % от стойността на договора без ДДС обезпечават гаранционния срок за изпълнените СМР, посочен в чл. 7, ал. 1 от договора.

**(2)** **ИЗПЪЛНИТЕЛЯТ** представя документ за внесена гаранция към датата на сключването на настоящия договор.

**(3)** **ВЪЗЛОЖИТЕЛЯТ** освобождава гаранцията, ако липсват основания за задържането й, независимо от формата, под която е представена, както следва:

**1.** Гаранцията по ал.1, т.1 се освобождава в 30 дневен срок от изпълнението на договора, което се удостоверява с подписването на всички необходими документи по чл. 3, ал. 4.

**2.** Гаранцията по ал.1, т.2 се освобождава в 30 дневен срок от изтичането на гаранционния срок на извършените СМР, посочен в чл. 7, ал. 1 от договора.

**(4)** В случаите по чл. 9 гаранцията за изпълнение не се връща, а се усвоява от **ВЪЗЛОЖИТЕЛЯ** в съответния размер.

**(5)** **ВЪЗЛОЖИТЕЛЯТ** има правото да се удовлетвори от гаранцията независимо от формата, под която е представена при неизпълнение на задълженията по договора от страна на **ИЗПЪЛНИТЕЛЯ**. Гаранцията за изпълнение не се освобождава от **ВЪЗЛОЖИТЕЛЯ,** ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване от съда.

**Чл.11.** **(1)** Извън случаите, посочени в чл. 10, **ВЪЗЛОЖИТЕЛЯ** може да задържи гаранцията по чл. 10, ал. 1, т. 1, в следните случаи:

1. при прекратяване на настоящия договор по вина на **ИЗПЪЛНИТЕЛЯ**;

2. при прекратяване търговската регистрация на **ИЗПЪЛНИТЕЛЯ**;

**(2) ИЗПЪЛНИТЕЛЯТ** е длъжен да поддържа валидността на представените гаранции за срок не по-кратък от 30 дни от изтичането на срока за изпълнение на договора и за срок от 30 дни от изтичането на периода, обхващащ гаранционния срок на всички извършени СМР. При неизпълнението на това задължение **ВЪЗЛОЖИТЕЛЯТ** може да прекрати Договора по вина на **ИЗПЪЛНИТЕЛЯ,** като **ВЪЗЛОЖИТЕЛЯТ** има право да търси обезщетение за претърпени вреди и пропуснати ползи по общия ред.

**(3)** Банковите разходи по откриването и поддържането на гаранцията за изпълнение във формата на банкова гаранция са за сметка на **ИЗПЪЛНИТЕЛЯ**.

**(4)** Разходите по сключване на застрахователен договор и поддържането на валидността на застраховката за изискания срок са за сметка на **ИЗПЪЛНИТЕЛЯ**.

**(5)** Задържането на гаранцията по настоящия договор не изключва правото на **ВЪЗЛОЖИТЕЛЯ** да търси претърпени вреди и пропуснати ползи по общия ред.

**Чл.12. (1)** Гаранциите могат да бъдат представени под формата на банкова гаранция, парична сума или чрез застраховка, която обезпечава изпълнението чрез покритие на отговорността на **ИЗПЪЛНИТЕЛЯ.**

**(2)** В случай че **ИЗПЪЛНИТЕЛЯТ** избере да предостави гаранция под формата на парична сума, то сумата следва да бъде преведена с платежно нареждане по сметка на СО – район „Подуяне”: Банка: Общинска банка, клон "Мария Луиза"; IBAN: BG24SOMB91303326305301, BIC: SOMBBGSF.

**(3)** В случай че **ИЗПЪЛНИТЕЛЯТ** избере да предостави банкова гаранция, то тя трябва да бъде безусловна, неотменима и изискуема при първо писмено поискване, в което **ВЪЗЛОЖИТЕЛЯТ** заявява, че **ИЗПЪЛНИТЕЛЯТ** не е изпълнил задълженията си по този договор. При писмено искане от страна на **ВЪЗЛОЖИТЕЛЯ**, **ИЗПЪЛНИТЕЛЯТ** следва да удължи срока на валидност на представената банкова гаранция.

**Чл.13. ВЪЗЛОЖИТЕЛЯТ** не дължи лихви върху сумата по гаранцията.

**(1) ВЪЗЛОЖИТЕЛЯТ** има право да се удовлетвори от гаранцията, независимо от формата, под която е представена, при некачествено или неточно изпълнение на задължения по договора от страна на **ИЗПЪЛНИТЕЛЯ.**

**(2) ВЪЗЛОЖИТЕЛЯТ** има право да усвои такава част от гаранцията, която покрива отговорността на **ИЗПЪЛНИТЕЛЯ** за неизпълнението или некачественото изпълнение.

**(3)** При едностранно прекратяване на договора от **ВЪЗЛОЖИТЕЛЯ,** поради виновно неизпълнение на задължения на **ИЗПЪЛНИТЕЛЯ** по договора, сумата от гаранцията, се усвоява изцяло като обезщетение за прекратяване на договора.

**(4) ВЪЗЛОЖИТЕЛЯТ** има право да усвоява дължимите суми за неустойки и обезщетения при некачествено или ненавременно изпълнение на задълженията на **ИЗПЪЛНИТЕЛЯ** от гаранцията за добро изпълнение.

**(5)** В случай, че неизпълнението на задълженията по договора от страна на **ИЗПЪЛНИТЕЛЯ** по стойност превишава размера на гаранцията, **ВЪЗЛОЖИТЕЛЯТ** има право да търси обезщетение по общия ред.

**(6)** Гаранцията за изпълнение, съответно остатъка след частичното й освобождаване, не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните, относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд.

**VII. УСЛОВИЯ ЗА ПРЕКРАТЯВАНЕ НА ДОГОВОРА**

**Чл.14. (1)** Настоящият договор се прекратява:

**1.** При изчерпване на посочения в чл. 3, ал. 1 от настоящия договор финансов ресурс или изтичане срока на договора, което обстоятелство настъпи първо;

**2.** По взаимно съгласие между страните;

**3.** При виновно неизпълнение на задълженията на една от страните по договора с 10 (десет) дневно писмено предизвестие от изправната до неизправната страна;

**4.** При условията на чл. 118 от Закона за обществените поръчки.

**(2)** Настоящият договор може да се прекрати:

**1.** С писмено уведомление от **ВЪЗЛОЖИТЕЛЯ** до **ИЗПЪЛНИТЕЛЯ** при забавяне изпълнението на възложена дейност с повече от 3 (три) календарни дни.

**2.** С писмено уведомление от **ВЪЗЛОЖИТЕЛЯ** до **ИЗПЪЛНИТЕЛЯ** при констатиране на 2 /два/ пъти некачествено изпълнение на възложени дейности. Констатирането на некачествено изпълнение от страна на **ИЗПЪЛНИТЕЛЯ** става от служители на **ВЪЗЛОЖИТЕЛЯ,** за което се подписва констативен протокол. Констативният протокол се изпраща на **ИЗПЪЛНИТЕЛЯ** по реда и при условията на настоящия договор.

**3.** При условията на чл. 114 от Закона за обществените поръчки.

**VIII. НЕУСТОЙКИ И САНКЦИИ**

**Чл.15. ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

**Чл.16.** Всички щети, понесени от **ВЪЗЛОЖИТЕЛЯ** в резултат на грешки, недостатъци и пропуски, както и в резултат от некачественото СМР и неспазване на сроковете, са за сметка на **ИЗПЪЛНИТЕЛЯ**.

**Чл.17.** При неотстраняване на появилите се дефекти в гаранционния срок от **ИЗПЪЛНИТЕЛЯ,** направените разходи от **ВЪЗЛОЖИТЕЛЯ** за отстраняването им са дължими от **ИЗПЪЛНИТЕЛЯ** в троен размер, както и претърпените щети.

**Чл.18.** При неспазване на срока за изпълнение на дейностите за конкретен обект, посочен във възлагателното писмо на **ВЪЗЛОЖИТЕЛЯ**, **ИЗПЪЛНИТЕЛЯТ** дължи неустойка в размер на 2 % от стойността на дейностите за този обект без ДДС, за всеки просрочен ден.

**Чл.19.** При забавяне плащанията от страна на **ВЪЗЛОЖИТЕЛЯ,** същият дължи на **ИЗПЪЛНИТЕЛЯ** законната лихва.

**ІХ. Непреодолима сила**

**Чл.20.** Страните по настоящия договор не дължат обезщетение за претърпени вреди и пропуснати ползи, ако те са причинени в резултат на непреодолима сила.

**Чл.21.** „Непреодолима сила" по смисъла на чл. 306, ал. 2 от Търговския закон е непредвидено или непредотвратимо събитие от извънреден характер, възникнало след сключването на договора.

**Чл.22.** Страната, която не може да изпълни задължението си, поради непреодолима сила, е длъжна в тридневен срок от настъпването й да уведоми другата страна писмено в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.

**Чл.23.** Ако страната, която е следвало да изпълни свое задължение по настоящия договор, е била в забава преди настъпване на непреодолима сила, тя не може да се позовава на непреодолима сила за периода на забава преди настъпването й.

**Чл.24.** Не е налице непреодолима сила, ако съответното събитие е следствие на неположена грижа от страна на **ИЗПЪЛНИТЕЛЯ** и при полагане на дължимата грижа то може да бъде преодоляно.

**Чл.25.** Не представлява "непреодолима сила" събитие, причинено по небрежност или чрез умишлено действие на страните или на техни представители и/или служители.

**Чл.26.** Докато трае непреодолимата сила, изпълнението на задълженията и свързаните с тях насрещни задължения се спира.

**Чл.27.** При спиране на строителството вследствие на непреодолима сила предвидените срокове се увеличават със срока на спирането.

**Х. ОБЩИ РАЗПОРЕДБИ**

**Чл.28. (1)** Всички документи, съобщения и др. книжа, както и комуникациите между двете страни ще бъдат осъществявани на следните адреси:

ВЪЗЛОЖИТЕЛ:

Лице за контакт:................

Адрес: ……………………

Факс: ……………………..

тел.: ………………………

E-mail: ………………………

ИЗПЪЛНИТЕЛ:

Лице за контакт:................

Адрес: ...............................

Факс: .................................

тел.: ...................................

E-mail: ...............................

**(2)** С подписването на настоящия договор страните се споразумяват, че приемат обмяна на кореспонденция по електронна поща и съобщенията ще се считат за валидно получени от датата на изпращане на писмото по имейл чрез електронен подпис.

**(3)** При промяна на обстоятелствата, вписани в настоящия договор, страните си дължат писмено уведомление в 7- дневен срок.

**Чл.29.** Споровете по тълкуването и изпълнението на този договор се решават доброволно между страните, а при непостигане на съгласие – по съдебен ред.

**Чл.30.** За неуредените в този договор въпроси се прилагат ЗОП, ЗЗД и други действащи нормативни актове.

**Чл.31.** Страните се задължават предоставените лични данни да бъдат използвани единствено и само за целите на настоящият договор съгласно Регламент (ЕС) 2016/679/.

**Чл.32. (1)** Страните по договора за обществена поръчка не могат да го изменят.

**(2)** Изменение на сключения договор за обществена поръчка се допуска само при условията на чл. 116 от ЗОП.

Настоящият договор се състави в 3 (три) еднообразни екземпляра - два за **ВЪЗЛОЖИТЕЛЯ** и един за **ИЗПЪЛНИТЕЛЯ.**

Приложения:

1. Ценово предложение на Изпълнителя.

2. Предложение за изпълнение на поръчката на Изпълнителя.

3. Техническа спецификация на Възложителя.

**ВЪЗЛОЖИТЕЛ: ИЗПЪЛНИТЕЛ:**

**КМЕТ НА ……………………**

**РАЙОН „ПОДУЯНЕ“ - СО**

**/Ева Митова/ /…………………………/**

**ГЛ. СЧЕТОВОДИТЕЛ**

**(.................................................)**